पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के कारण बिगड़ते हालाताों से निपटने के लिए हरियाणा सरकार ने एक बड़ा फैसला लिया है। मुख्यमंत्री मनोहर लाल और उनकी पूरी टीम अब फील्ड में काम करेंगी। मुख्यमंत्री ने पूरी कैबिनेट और चंडीगढ़ मुख्यालय में बैठे अतिरिक्त मुख्य सचिव और प्रधान सचिव स्तर के अफसर फील्ड में उतार दिए हैं। विधानसभा अध्यक्ष ज्ञानचंद गुप्ता और उपाध्यक्ष रणबीर गंगवा, सभी कैबिनेट और राज्यमंत्रियों को अलग-अलग जिलों की कमान सौंपी गई है।
आदेशों के तहत, सभी मंत्री संबंधित जिले में कोरोना से बचाव के लिए मौजूद आधारभूत ढांचे, दवाइयों, ऑक्सीजन व जरूरी सेवाओं के प्रबंधन, समन्वय और निगरानी का काम देखेंगे। मुख्य सचिव कार्यालय की राजनीतिक शाखा ने इस संबंध में लिखित आदेश जारी कर दिए हैं। सभी उपायुक्तों को अपने जिले के इंचार्ज मंत्रियों के संपर्क में रहने तथा उन्हें आपदा प्रबंधन के तहत उठाए गए और प्रस्तावित कदमों की रिपोर्ट सौंपने को कहा गया है।
मुख्यमंत्री मनोहर लाल गुरुग्राम जिला देखेंगे। खान एवं भू-विज्ञान विभाग के अतिरिक्त मुख्य सचिव टीसी गुप्ता चंडीगढ़/पंचकूला में स्टेट कंट्रोल रूम का कामकाज देखेंगे। वे सभी तरह की हेल्पलाइन के कामकाज की भी देखरेख करेंगे और सीधे मुख्य सचिव को रिपोर्ट करेंगे। सभी 22 जिलों में वरिष्ठ IAS अधिकारियों की ड्यूटी लगाई गई है। अधिकारी सभी चिकित्सीय सुविधाओं एव व्यवस्थाओं की उपलब्धता की समीक्षा करेंगे।
कौन अधिकारी किस जिले में?
जिलों में यह होंगे प्रभारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn